Дијете и одјек
Мило Јововић 

Мали дечко зле наваде
Увјек псовкам на устима
Обијајућ' по планини
Спази да ту спила има.

Тумарајућ' тамо амо
Сједе покрај једне спиле,
Помишљајућ' биће ово
Кућа какве горске виле.

Па над спилом говорити
Поче дечко наопако,
А р'јеч му се повраћаше
У облику исто тако.

Сад окрену он пристојно
Поздрављати горску вилу
Што мишљаше мали дечко
Да је на дно у ту спилу.

Те и она тако исто
Поштеним се гласом слаже,
И од тада мали више
Није знао зло да каже.

И одјек нас учи л'јепо
Да поштена ријеч служи,
Грдимо ли и ми кога,
И нама ће да с' одужи.

У Бару, (Црна Гора) 1893. Мило Јововић, „Голуб“, број 2., у Сомбору, 1. фебруара 1894., стр. 17.  
Јововићеве пјесме 1893.